钦定古今图书集成/历象汇编/历法典/第107卷 > 《新法历书五》 > 时晷
## 钦定古今图书集成/历象汇编/历法典/第107卷 > 《新法历书五》 > 时晷

凡日月交食会合，五星凌历犯守，其时刻所由取准者，赖有时晷也。然而大地之广，时非合一，古法不分方土，第用时牌揆景以定者，非也。新法制晷，但须预定本方北极出地之度，随在随处，虽垣墙正侧，皆可制造。能于一晷之面，视太阳所躔节气宫次度分及定日之高度，并黄道各时出没。其称最者，则地平晷、立晷、“百游晷”、“通光晷”数种，他若柱晷、瓦晷、碗晷、十字晷等，不下数十馀种。而此外又有星晷与测月之器，以为夜中测时之需云。若遇阴雨，则又有自鸣钟、沙水等漏之制。水漏与古壶漏异，古或以〈阙四字。〉时箭浮新制，以水出壶，而时牌转壶体，并不开孔，似为胜之。